Okresná prokuratúra Nitra 
Damborského 1, 949 99 Nitra 1 	

Sp. zn. : 4 Pv 627/12/4403	Nitra, 5.3.2013
EEČ : 2-32-34-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
ako matka XXXXX, nar. XXXXX a maloletej XXXXX, nar. XXXXX, bytom u otca XXXXX v Nitre - Drážovciach, hoci má k týmto vyživovaciu povinnosť priamo zo Zákona o rodine a rozsudkom Okresného súdu v Nitre sp. zn. 7C 96/2007-90 zo dňa 10.03.2009, právoplatným dňa 26.05.2009, bola  zaviazaná prispievať na ich výživu sumou vo výške 24,50,- Eur na každú z nich vždy do 15-teho dňa v mesiaci do rúk otca počnúc právoplatnosťou rozsudku, od 01.03.2012 si túto povinnosť riadne neplnila a do 31.01.2013 dlhovala na výživnom sumu vo výške 316,- Eur,

lebo zanikla trestnosť činu.
Odôvodnenie:

Poverený príslušník Obvodného oddelenia PZ v Nitre uznesením sp. zn. ORP-1834/NR-NR-2012 zo dňa 19.10.2012 podľa § 199 odsek 1 Trestného poriadku začal trestné stíhanie a následne uznesením rovnakej sp. zn. zo dňa 06.12.2012 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1 Trestného zákona na skutkovom základe opísanom vo výroku tohto uznesenia a po vykonaní skráteného vyšetrovania predložil vyšetrovací spis prokurátorovi spolu s návrhom na zastavenie trestného stíhania podľa § 215 odsek 1 písmeno h) Trestného poriadku.
 Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že obvinená XXXXX riadne neprispievala na výživu XXXXX a maloletej XXXXX v období od 01.03.2012 a do 31.01.2013 mala uhradiť do rúk ich otca sumu vo výške 539 ,- Eur. 
Z výpovede svedka - poškodeného XXXXX č. l. 30  sp. zo dňa 29.01.2013 vyplýva, že obvinená XXXXX na výživnom zaplatila : v máji 2012 - 5,- Eur, v auguste 2012 - 10,- Eur, v októbri 2012 - 18,- Eur, v novembri 2012 - 120,- Eur a v januári 2013 - 365,- Eur. Celkom teda k januáru 2013 zaplatila 588,- Eur, čím jej vznikol preplatok na výživnom vo výške 49,- Eur. Tým má dlh na výživnom za predmetné obdobie vyrovnaný. Neplnenie vyživovacej povinnosti nemalo na deti trvalo nepriaznivé následky.
Na č. l. 31-32 sp. sa nachádzajú  fotokópie predmetných poštových poukazov.
Vzhľadom na to, že trestný čin nemal trvalo nepriaznivé následky a obvinená XXXXX svoju vyživovaciu povinnosť za obdobie od 01.03.2012 do 31.01.2013 dodatočne splnia v plnej výške, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka